28.

În anexa B, după tabelul 26 se adaugă următorul text: „TRANSMITEREA DATELOR 1. Defalcările A*3, A*10, A*21, A*38, A*64 derivate din NACE Rev. 2 și P*3, P*10, P*21, P*38 și P*64 derivate din CPA 2008 se utilizează pentru toate datele transmise care au ca termen 31 august 2011, cu excepția celor enumerate în al doilea paragraf. Statele membre pentru care se acordă o derogare de transmitere a datelor pentru tabelele 15-19 din Regulamentul (CE) nr. 2223/96 până în 2011 sau ulterior aplică defalcările A3, A6, A17, A31, A60, P3, P6, P17, P31 și P60 pentru perioadele de referință până în 2007 și defalcările A*3, A*10, A*21, A*38, A*64, P*3, P*10, P*21, P*38 și P*64 pentru perioadele de referință începând cu 2008, indiferent de momentul transmiterii datelor. 2. Până la 31 decembrie 2014, transmiterea tabelului 10 se face utilizând fie NACE Rev. 2 defalcarea A*10, fie următoarele poziții agregate din NACE Rev. 2 defalcarea A*10: — (G, H, I și J) în loc de (G, H și I) și (J); — (K, L, M și N) în loc de (K), (L) și (M și N); — (O, P, Q, R, S, T și U) în loc de (O, P și Q) și (R, S, T și U). Începând cu 1 ianuarie 2015 transmiterea tabelului 10 se face utilizând NACE Rev. 2 defalcarea A*10. 3. Transmiterea tabelului 12 se face utilizând fie NACE Rev. 2 defalcarea A*10, fie pozițiile agregate din NACE Rev. 2 defalcarea A*10: — (G, H, I și J) în loc de (G, H și I) și (J); — (K, L, M și N) în loc de (K), (L) și (M și N); — (O, P, Q, R, S, T și U) în loc de (O, P și Q) și (R, S, T și U). 4. Transmiterea datelor utilizând defalcările A*38 și A*64 ale 26a și, respectiv, 44a „din care: chiriile imputate pentru locuințele ocupate de proprietari” specificate în secțiunea REGRUPAREA ȘI CODIFICAREA RAMURILOR DE ACTIVITATE (A*), A PRODUSELOR (P*) ȘI A INVESTIȚIILOR FIXE (FORMAREA DE CAPITAL FIX) (AN) din anexa IV este obligatorie doar pentru variabilele P.1, P.2, B.1g specificate în tabelul 3 din anexa B la Regulamentul (CE) nr. 2223/96. 5. Cu ocazia primei transmiteri, care are ca termen o dată ulterioară datei de 31 august 2011, în temeiul programului ESA 95 de transmitere a conturilor naționale utilizând NACE Rev. 2 sau CPA 2008, datele defalcate pe ramuri de activitate sau produs se transmit pentru următoarele perioade de observație: (a) : tabelul 1 : începând cu 2000 (2000 Q1 pentru date trimestriale); (b) : tabelul 3 : începând cu 2000; (c) : tabelul 10 : 2009; (d) : tabelul 12 : 2009; (e) : tabelul 20 : începând cu 2000; (f) : tabelul 22 : începând cu 2000. Statele membre transmit date anuale pentru tabelul 1, împreună cu prima transmitere a tabelului 1 trimestrial pentru 2011 Q2, cel târziu la 30 septembrie 2011. 6. Cu ocazia primei transmiteri, având ca termen o dată ulterioară datei de 31 august 2012, a tabelelor în temeiul programului ESA 95 de transmitere a conturilor naționale utilizând NACE Rev. 2 sau CPA 2008, datele defalcate pe ramuri de activitate sau produs se transmit cel puțin pentru următoarele perioade de observație: (a) tabelul 1 (cu excepția variabilelor enumerate la «Populație, Gradul de ocupare a forței de muncă, Remunerarea angajaților»): — începând cu 1990 (1990 Q1 pentru date trimestriale) pentru Belgia, Danemarca, Germania, Irlanda, Grecia, Spania, Franța, Italia, Luxemburg, Țările de Jos, Austria, Portugalia, Finlanda, Suedia, Regatul Unit; — începând cu 1995 (1995 Q1 pentru date trimestriale) pentru Bulgaria, Republica Cehă, Estonia, Cipru, Letonia, Lituania, Ungaria, Malta, Polonia, România, Slovenia, Slovacia; (b) tabelul 3 (cu excepția variabilelor enumerate la «Gradul de ocupare a forței de muncă și Remunerarea angajaților»): începând cu 1995 pentru A*10 și A*38; (c) tabelul 10: începând cu 2000; (d) tabelul 12: începând cu 2000. 7. Pentru tabelele 15, 16, 17, 18 și 19 nu sunt necesare date retrospective utilizând NACE Rev. 2 sau CPA 2008.”